SET ปิดดิ่ง26จุด หลุดแนวรับ1,580! วิตกขัดแย้งตะวันออกกลาง ฟากดาวน์ฟิวเจอส์-เอเชียแดงยกแผง
SET ปิดดิ่ง26จุด หลุดแนวรับ1,580! วิตกขัดแย้งตะวันออกกลาง ฟากดาวน์ฟิวเจอส์-เอเชียแดงยกแผง โดยดัชนีปิดตลาดวันนี้ ที่ระดับ 1,568.50 จุด ลบ 26.47 จุด หรือ 1.66% มูลค่าการซื้อขาย 7.12 หมื่นล้านบาท 
6 ม.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,568.50 จุด ลบ 26.47 จุด หรือ 1.66% มูลค่าการซื้อขาย 7.12 หมื่นล้านบาท ขณะที่ดัชนีดาวโจนส์ล่วงหน้า ณ เวลา 17.28 น. (ตามเวลาประเทศไทย) อยู่ที่ระดับ 28,439.00 จุด ลบ 163 จุด หรือ 0.57%
10 หุ้นกดดัชนีวันนี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยวันนี้ปรับตัวลงแรงตามตลาดต่างประเทศ รับปัจจัยกดดันจากความกังวลการตอบโต้ระหว่างสหรัฐฯและอิหร่านที่เกิดความขัดแย้ง ส่งผลแรงเทขายออกมาอย่างมากในวันนี้ และทำให้ sentiment ของตลาดเสียไป
โดยเฉพาะในช่วงบ่ายหลังจากดัชนีไม่สามารถยืนได้ในระดับ 1,580 จุด ทำให้มีแรงขายออกมามากขึ้น ส่งผลให้ SET ช่วงบ่ายไหลลงไปค่อนข้างมาก แม้ว่าตลาดหุ้นไทยจะมีหุ้นในกลุ่มพลังงานที่ได้รับประโยชน์จากปัจจัยกดดันในตะวันออกลาง แต่ไม่สามารถทนทานแรงขายของหุ้นกลุ่มอื่น ๆ ได้ ขณะเดียวกันหุ้น AOT ยังได้รับแรงกดดันเสริมจากโรคระบาดใหม่ในจีนที่คาดว่าจะกระทบกับการท่องเที่ยวและการเดินทาง
สำหรับแนวโน้มการลงทุนในวันพรุ่งนี้ (7 ม.ค.) น.ส.ธีรดา คาดว่า ดัชนีฯยังมีความเสี่ยงอาจจะปรับลงได้ จากความกังวลความขัดแย้งภูมิรัฐศาสตร์ระหว่างสหรัฐและอิหร่าน และประเทศอื่น ๆ เข้ามาแบ่งฝ่ายกัน พร้อมแนะนำให้ติดตามสภาผู้แทนราษฎรจะพิจารณาร่างพ.ร.บ.งบประมาณรายจ่ายประจำปีงบประมาณ พ.ศ.2563 วาระ 2 และ 3 ในสัปดาห์นี้ด้วย
พร้อมให้แนวต้าน 1,580 จุด แนวรับ 1,550-1,560 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT     มูลค่าการซื้อขาย  4,289.09  ล้านบาท ปิดที่   47.00 บาท  เพิ่มขึ้น 0.50 บาท
GPSC    มูลค่าการซื้อขาย  3,501.54  ล้านบาท ปิดที่   87.75 บาท  เพิ่มขึ้น 2.25 บาท
PTTEP   มูลค่าการซื้อขาย  3,401.41  ล้านบาท ปิดที่  133.50 บาท  เพิ่มขึ้น 3.50 บาท
AOT     มูลค่าการซื้อขาย  2,987.57  ล้านบาท ปิดที่   72.25 บาท  ลดลง  1.75 บาท
KBANK   มูลค่าการซื้อขาย  2,913.91  ล้านบาท ปิดที่  143.50 บาท  ลดลง  9.00 บาท
 
ตลาดหุ้นเอเชีย
